Jindřich Polák

Jindřich Polák (* 5. máj 1925, Praha† 22. august 2003, tamže) bol český filmový a televízny scenárista a režisér, klasik ako žánru českého sci-fi filmu tak aj detského filmu.

 Životopis 
S filmom začal ako študent smíchovského Vančurovho reálneho gymnázia (terajšie Gymnázium Na Zatlance), kedy vypomáhal s premietaním v kine Máj. Hneď po druhej svetovej vojne sa stal asistentom réžie u niekoľkých známych režisérov, okrem iného tiež asistentom u režisérskej dvojice Jána Kadára a Elmara Klose,https://www.csfd.cz/tvurce/3260-jindrich-polak/?biography=35658 budúcich držiteľov Oscara za film Obchod na korze. Ako asistent réžie či pomocný režisér asistoval pri natáčaní filmov Hudba z Marsu, Krakatit či filmu Synové hor. Už vtedy začala práca na jeho prvom rozprávkovom scenári pre film Císařovy nové šaty.

Koncom 50. rokov 20. storočia začal pripravovať svoje vlastné filmy. Spolupracoval, okrem iného, tiež s Pavlom Juráčkom. Jeho vôbec prvým celovečerným filmom sa stal český westernový film Smrt v sedle z roku 1958. Potom nasledoval najvýpravnejší český sci-fi film Ikarie XB 1 z roku 1963. O päť rokov neskôr v roku 1968 nasledoval film Nebeští jezdci vytvorený podľa námetu rovnomennej novely Filipa Jánskeho, o osudoch československých letcov počas druhej svetovej vojny v Anglicku. Tento film mal premiéru v dobe po invázii vojsk Varšavskej zmluvy do Československa v roku 1968 a v slovenských kinách sa príliš dlho nepremietal. Na mnoho rokov potom skončil v pomyselnom trezore. Vedľa týchto námetov pre dospelých pokračovala aj jeho filmová tvorba pre deti a mládež. Od konca päťdesiatych rokov až do roku 1967 išlo o, vo svojej dobe, úspešnú sériu (nielen televíznych) hraných filmov, kde hlavnou postavou bol Klaun Ferdinand. Toho vo filme stvárňoval herec Jiří Vršťala, ktorý hral aj vo filme Ikaria XB 1. Na tento seriál o klaunovi Ferdinandovi plynule nadviazal seriál detských filmov, ktorého hlavnou postavou bol Pan Tau v podaní Otta Šimánka. Popri tom v 70. rokoch pokračovala aj tvorba jeho filmov pre dospelých. Vedľa detektívneho príbehu Noc klavíristy z roku 1976 s Václavom Voskom v hlavnej úlohe to bol kriminálny film nakrútený podľa skutočnej udalosti Smrt stopařek z roku 1979. Natočil i ďalšie sci-fi filmy, komédiu Zítra vstanu a opařím se čajem z roku 1977 s Petrom Kostkou v hlavnej dvojúlohe a ďalej v žánri sci-fi natočený televízny seriál Návštěvníci z 1983. Tvorba pre deti vyvrcholila jeho ďalším detským miniseriálom Chobotnice z II. patra a šesťdielnym televíznym seriálom Lucie, postrach ulice. Prevažná časť jeho tvorby bola divácky a komerčne úspešná.

 Filmografia (výber) 
 Pan Tau 
 1969 
 Pan Tau jde do školy 
 Pan Tau a samá voda 
 1970
 Pan Tau přichází
 Pan Tau na horách
 Pan Tau naděluje
 Pan Tau a neděle
 Pan Tau a Claudie
 1972 
 Pan Tau v cirkusu
 Pan Tau to zařídí
 Pan Tau a tisíc kouzel
 Pan Tau a taxikář
 Pan Tau a cesta kolem světa
 Hledá se pan Tau
 1975
 Pan Tau se vrací (TV film)
 Pan Tau odchází (TV film)
 Pan Tau jde do práce (TV seriál)
 Pan Tau a zlatý kufr (TV film)
 Pan Tau a velký ples (TV film)
 Pan Tau a rosnička (TV film)
 Pan Tau a rodinná slavnost (TV film)
 Pan Tau a Robinson (TV film)
 Pan Tau a příliš velký balón (TV film)
 Pan Tau a pět hrušek a tři jablka (TV film)
 Pan Tau a pes kozopes (TV film)
 Pan Tau a černý deštník (TV film)
 Pan Tau a Aladinova lampa (TV film)
 1977 
 Pan Tau - Poplach v oblacích (TV film)
 Pan Tau - Noc v safari (TV film)
 Pan Tau - Lov na slona (TV film)
 Pan Tau a kouzelnice (TV film)
 1978 
 Pan Tau - Od zítřka nečaruji (TV film)
 Pan Tau na pionýrském tábore (TV film)
 Pan Tau a která je ta pravá? (TV film)
 1988 
 Pan Tau

 Ostatní 
 1958 Smrt v sedle
 1960 Páté oddělení
 1962 Klaun Ferdinand a raketa
 1963 Ikarie XB 1
 1965 Strašná žena
 1965 Clown Ferdinand will schlafen
 1967 Hra bez pravidel
 1968 Nebeští jezdci
 1976 Noc klavíristy
 1977 Zítra vstanu a opařím se čajem
 1978 Od zítřka nečaruji
 1979 Smrt stopařek
 1980 Lucie, postrach ulice 
 1983 Návštěvníci 
 1983 Lucie, postrach ulice
 1983 ...a zase ta Lucie!
 1986 Veselé Vánoce přejí chobotnice
 1986 Chobotnice z II. patra 
 1987 Chobotnice z II. patra 
 1992 Kačenka a zase ta strašidla
 1992 Kačenka a strašidla

 Referencie 

 Externé odkazy 



 Legendy dětského filmu 
 Reflex.online 

 Zdroj

Kategória:Českí režiséri
Kategória:Českí scenáristi
Kategória:Osobnosti z Prahy